A Bizottság határozata
(2000. december 22.)
az emberi fogyasztásra szánt halászati termékek behozatalára feljogosított harmadik országok jegyzékének megállapításáról szóló 97/296/EK határozat módosításáról
(az értesítés a C(2000) 4086. számú dokumentummal történt)
(EGT vonatkozású szöveg)
(2001/40/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 98/603/EK határozattal [1] módosított, az egyes állati eredetű termékek, halászati termékek és élő kéthéjú kagylók tagállamokba történő behozatalára feljogosított harmadik országbeli létesítmények átmeneti időszakra szóló, ideiglenes jegyzékei összeállításának feltételeiről szóló, 1995. június 22-i 95/408/EK tanácsi határozatra [2] és különösen annak 2. cikke (2) bekezdésére,
mivel:
(1) A legutóbb a 2000/674/EK határozattal [3] módosított 97/296/EK bizottsági határozat [4] felsorolja az emberi fogyasztásra szánt halászati termékek behozatalára feljogosított országokat és területeket. A melléklet I. része egy egyedi határozat hatálya alá tartozó országok és területek nevét sorolja fel, a II. rész pedig a 95/408/EK határozat 2. cikkének (2) bekezdése szerint minősülőket.
(2) A 2001/36/EK határozat [5] és a 2001/39/EK határozat [6] a Jamaicából, illetve a Cseh Köztársaságból származó halászati és akvakultúra-termékek behozatalára egyedi feltételeket határozott meg. A melléklet I. részét tehát ki kell egészíteni Jamaicával és a Cseh Köztársasággal.
(3) A Saint Vincent és Grenadine-szigeteken tett helyszíni ellenőrzés során tapasztalt súlyos hiányosságok miatt nem szabad engedélyezni halászati termékek behozatalát ebből az országból, tehát ezt az országot el kell hagyni a mellékletben szereplő jegyzékből.
(4) Az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 97/296/EK határozat melléklete helyébe e határozat melléklete lép.
2. cikk
Ez a határozat az Európai Közösségek Hivatalos Lapjában való kihirdetését követő 60. napon lép hatályba.
3. cikk
Ennek a határozatnak a tagállamok a címzettjei.
Kelt Brüsszelben, 2000. december 22-én.